નડિયાદમાં આવેલા ગળતેશ્વર તાલુકાના દાતરડી ગામમાં રહેતા અનુપ પુનમભાઇ પોતાના જ્ઞાતિની પરિણીતાને પતિ તથા બાળકોને મારી નાખવાની ધમકી આપની બળાત્કાર ગુજાર્યો હતો. પીડિતાએ જણાવ્યુ હતુ કે આરોપીએ તેને કહ્યું હતું કે મારી સાથે આવ નહી તો તારા છોકરાઓ અને પતિને જાનથી મારી નાંખીશ . ત્યાર બાદ અનુપે પરિણીતાને બળજબરી પૂર્વક રિક્ષામાં બેસાડીને પંચમહાલ જિલ્લાના તરસંગ ગામની સીમમાં આવેલા એક ખેતરમાં લઇ ગયો હતો. અને પરિણીતી પર દુષ્કર્મ આચર્યુ હતું. ભોગ બનનાર પરિણીતાની ફરિયાદના આધારે સેવાલિયાની પોલીસે અનુપ પુનમભાઇ ભોઇ વિરૂધ્ધ બળાત્કાર અને જાનથી મારી નાંખવાનો ગુનો નોંધીને વધુ તપાસ હાથ ધરી છે.